# Rafael Advanced Defense Systems

Rafael Advanced Defense Systems Ltd. (en hebreu: רפאל - מערכות לחימה מתקדמות בע"מ) també és coneguda com a Rafael, és una empresa de tecnologia militar de defensa. Rafael va ser fundada com el laboratori de recerca i desenvolupament (I+D) del Ministeri de Defensa d'Israel per al desenvolupament d'armament i tecnologia militar dins del Ministeri de Defensa israelià; en 2002 va ser incorporada com a empresa de responsabilitat limitada. Rafael ADS desenvolupa i produeix tecnologies militars per a les Forces de Defensa d'Israel, així com per a l'exportació. Tots els seus projectes en curs estan classificats.

## Història
### Fundació

L'empresa Rafael va ser establerta en 1948 com el cos científic (en hebreu: חיל המדע), fou coneguda amb l'acrònim HEMED (en hebreu: חמד), sota el lideratge de Shlomo Gur, i el seu nom va ser canviat per esdevenir el Directori de Recerca i Desenvolupament (en anglès: Research and Design Directorate, en hebreu: אגף הפיתוח והתיכנון) en 1952. En 1952 David Ben-Gurion va decidir dividir en dos les activitats del HEMED; l'entitat del HEMED es va posar a càrrec de la recerca purament científica, la nova entitat anomenada EMED es va dedicar al desenvolupament d'armament. En 1954 David Ben-Gurion va decidir canviar el nom de l'entitat EMET pel de RAFAEL.La companyia va ser finalment reorganitzada com Rafael en 1958. En 1995, Yitzhak Rabin va demanar a Amos Horev convertir-se en el director del consell d'administració de Rafael, després de diversos anys en els quals Horev va servir com a director del comitè d'assessorament de Rafael.Horev va servir com a director fins a gener de 2001.

### Reestructuració com a societat limitada

A començaments dels anys 1990, Rafael va operar amb pèrdues (amb un cim en 1995, amb pèrdues de $120 milions sobre una facturació de $460 milions); llavors es va decidir reestructurar l'organització per començar a operar Rafael com una companyia. Inicialment es van crear tres divisions diferenciades; cadascuna operant com un centre de beneficis, amb una fulla de balanç separada, a presentar a la nova junta directiva. La reestructuració va ser completada en 2002 quan Rafael va ser formalment incorporada com a societat limitada (malgrat ser una empresa estatal), mantenint les seves capacitats tecnològiques mitjançant extensos programes d'inversió econòmica en recerca i desenvolupament (I+D) (al voltant del 10% de la facturació). En el seu primer any com a societat limitada, Rafael va tenir 37 milions de dòlars en beneficis econòmics sobre $830 milions de vendes. El 14 d'octubre de 2007 la companyia va canviar el seu nom i va anomenar-se: Rafael Advanced Defense Systems Ltd.

### Assoliments tecnològics

* Shafrir: (després es va canviar el seu nom per Python), un dels més reeixits míssils aire-aire que han estat construïts (durant la Guerra del Yom Kippur en 1973, la Força Aèria Israeliana (IAF) va llançar 176 míssils Shafrir-2, destruint 89 aeronaus enemigues).
* Spike: un míssil antitancs de dispara i oblida (en anglès: Fire and forget) de quarta generació.
* Popeye: un sistema de míssils terra-aire. El Popeye Turbo SLCM es creu que pot transportar ogives nuclears mitjançant míssils llançats des de submarins.
* Iron Dome: el primer sistema de defensa aèria operatiu del món capaç d'interceptar coets i artilleria de curt abast.
* Trophy: el segon sistema actiu de protecció del món operatiu, el primer va ser el rus Drozd i el seu successor (Arena APS), va destruir un míssil antitancs llançat des de la Franja de Gaza a un carro de combat Merkava IV prop de Nir Oz.
* Protector USV: el primer vehicle no tripulat de superfície operatiu del món, (un sistema autònom no tripulat de combat naval).

### Transferència de tecnologia civil

En 1993, va ser fundada Rafael Development Corporation (RDC) com una companyia de transferència tecnològica com una aliança d'empreses (en anglès: joint venture) amb Elron Electronic Industries, per comercialitzar aplicacions sobre la base de la tecnologia militar d'equips mèdics, de telecomunicacions, i de la indústria de semiconductors. La companyia s'ha establert amb èxit i ha desenvolupat diverses companyies incloent:
* Given Imaging: (NASDAQ:GIVN) - una pionera en l'esfera de la càpsula endoscópica.
* Oramir Semiconductor Equipment - desenvolupadora de les tecnologies de neteja làser per a la indústria de semiconductors,venuda a Applied Materials en 2001 per $21 milions.
* Starling Advanced Communications (TAXI:STLG) - proveïdora de solucions per a xarxes de banda ampla sense cable per a aerolínies.
* Galil Medical - un desenvolupador de solucions per crioteràpia.
* SELA Semiconductor Engineering Laboratories: un proveïdor d'instruments de preparació automàtica de mostres per a fabricants de semiconductors, venuda a Camtek Intelligent Imaging.
* 3DV Systems: desenvolupadors de la ZCam, productes per a càmeres time-of-flight per a aplicacions de vídeo, fou venuda a Microsoft.
* Medingo: un desenvolupador d'una micro-bomba d'insulina. La companyia va ser venuda a Roche Diagnostics, una subsidiària de Hoffmann-La Roche per més de 160 milions de dòlars.

## Vegeu també

* Israel Military Industries
* Elbit Systems

## Referències

* ↑ «Dun & Bradstreet: Rafael Company Profile». Arxivat de l'original el 2013-05-14. [Consulta: 6 octubre 2017].
* ↑ The bomb is the basement, page 43
* ↑ The bomb is the basement, page 113
* ↑ «Amos Horev». MIT Enterprise Forum, 01-01-2001. Arxivat de l'original el 2011-07-21. [Consulta: 17 juny 2010].
* ↑ Merdor, Monaya M. «Science Corps (Hemed)». A: IDF in Its Corps: Army and Security Encyclopedia. Volume 17. Revivim Publishing, 1982, p. 17–19.
* ↑ «Rafael Operating as Gov’t Company Since January 1 - Preparatory to Becoming Limited Company». Globes, 01-05-1997.
* ↑ «Rafael 2003 net profit: $37m». Globes, 17-03-2004.
* ↑ Global Security.org Shafrir
* ↑ «Defense Update issue 2-07 (May - June 2007) : Electro-Optically Guided Weapons». Defense-Update.Com. Arxivat de l'original el 2010-01-06. [Consulta: 1r juliol 2010].
* ↑ http://www.fas.org/nuke/guide/israel/missile/popeye-t.htm
* ↑ Anshel Pfeffer; Yanir Yagna «Iron Dome successfully intercepts Gaza rocket for first time». Haaretz, 07-04-2011 [Consulta: 7 abril 2011].
* ↑ HARTMAN, BEN. «Anti-tank missile system stops attack on IDF tank». News Article. Jerusalem Post.
* ↑ «Protector». Defence Updates. Arxivat de l'original el 2007-05-03. [Consulta: 21 abril 2007].
* ↑ «Invest in Israel: Given Imaging». Arxivat de l'original el 2011-07-21. [Consulta: 6 octubre 2017].
* ↑ Fairchild launches Oramir Arxivat 2015-04-03 a Wayback Machine. Israel Business Today
* ↑ Applied Materials Inc.
* ↑ Starling Advanced Communications: Company Profile - BusinessWeek
* 1 2 «Elron sells entire Galil Medical stake». Globes, 10-03-2015.
* ↑ Shelah, Shmulik. «Microsoft confirms 3DV acquisition». Globes. Tel-Aviv: Globes Publisher Itonut, 22-06-2009. Arxivat de l'original el 22 de juny de 2009. [Consulta: 23 juny 2009].
* ↑ «Roche Acquires Insulin Pump Company Medingo». Diabetes Daily, 14-04-2010.

## Enllaços externs

* www.rafael.co.il/ (hebreu)